PROCURĂ SPECIALĂ

**pentru punctele 1-5 de pe ordinea de zi a**

**Adunării Generale Extraordinare a Acționarilor TTS (TRANSPORT TRADE SERVICES) S.A.**

**din data de 01.04.2022**

**(acționari persoane fizice)**

Subsemnatul(a), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, adresa de domiciliu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, CI/pașaport seria \_\_\_\_, nr \_\_\_\_\_\_\_\_\_\_\_ eliberat de \_\_\_\_\_\_\_\_\_\_\_, la data de \_\_\_\_\_\_\_\_\_\_\_, în calitate de acționar al TTS (TRANSPORT TRADE SERVICES) S.A. deținător a unui nr. de \_\_\_\_\_\_\_\_\_acțiuni TTS,

 **(acționari persoane juridice)**

Subscrisa, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, adresa sediului social \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, nr. de înregistrare în Registrul Comerțului \_\_\_\_\_\_\_\_\_\_\_\_\_\_, CUI \_\_\_\_\_\_\_\_\_\_\_\_\_\_\_, nr. de acțiuni TTS deținute \_\_\_\_\_\_\_\_\_ reprezentată legal de dl./dna. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, adresa de domiciliu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, CI/pașaport seria \_\_\_\_, nr \_\_\_\_\_\_\_\_\_\_\_, eliberat de \_\_\_\_\_\_\_\_\_\_\_\_\_\_\_, la data de \_\_\_\_\_\_\_\_\_\_\_\_, având funcția de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

în calitate de **Mandant**, împuternicesc prin prezenta pe:

Dl./Dna. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, adresa de domiciliu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, CI/pașaport seria \_\_\_\_, nr \_\_\_\_\_\_\_\_\_\_, eliberat de \_\_\_\_\_\_\_\_\_\_\_\_\_\_\_\_\_\_\_, la data de \_\_\_\_\_\_\_\_\_\_\_\_\_\_,

în calitate de **Mandatar**, să mă reprezinte in Adunarea Generală Extraordinară a Acționarilor TTS (TRANSPORT TRADE SERVICES) S.A. (”AGEA”), convocată în data de 1 aprilie 2022, ora 10:00, la sediul societății din municipiul București, str. Vaselor, nr. 27, pentru toți acționarii înregistrați în Registrul Acționarilor la sfârșitul zilei de 16 martie 2022 (”Data de Referință”) sau la data ţinerii celei de-a doua adunări, în cazul în care cea dintâi nu s-ar putea ţine, hotărând în numele meu în problemele ce fac obiectul punctelor 1 - 5 de pe ordinea de zi, după cum urmează:

1. **Aprobarea majorării capitalului social al Societății cu suma de 30.000.000 lei, de la 30.000.000 lei la 60.000.000 lei, fără subscriere și fără aport (”Majorarea Capitalului Social”), prin încorporarea în capitalul social a sumei de 30.000.000 lei din beneficiile înregistrate ca rezultat reportat la 31.12.2020 și emisiunea în contrapartidă a unui număr de 30.000.000 acțiuni cu valoarea nominală de 1 leu fiecare și distribuirea lor gratuită către toți acționarii înregistrați în Registrul Acționarilor la Data de Înregistrare Majorare Capital Social, cu rata de alocare de 1 acțiune pentru fiecare acțiune deținută la Data de Înregistrare Majorare Capital Social. Majorarea Capitalului Social are ca scop punerea în executare a hotărârii AGOA din 1/4 aprilie 2022 de aprobare a Dividendului Extraordinar.**

PENTRU” 🞏 ”ÎMPOTRIVĂ” 🞏 ”ABȚINERE” 🞏

1. **Aprobarea următoarelor date, privitoare la Majorarea Capitalului Social:**

**Ex-date Majorare Capital Social: 10 mai 2022;**

**Data de Înregistrare Majorare Capital Social: 11 mai 2022;**

**Data Plății Majorare Capital Social: 12 mai 2022;**

”PENTRU” 🞏 ”ÎMPOTRIVĂ” 🞏 ”ABȚINERE” 🞏

1. **Aprobarea modificării actului constitutiv al Societății, inclusiv a Articolului 7 Capitalul Social, după cum urmează**:
2. Titlul actului constitutiv se modifică după cum urmează:

”A C T C O N S T I T U T I V

TTS (TRANSPORT TRADE SERVICES) S.A.

Nr. Înreg. Reg. Com.: J 40/296/97; Cod Unic de Identificare: 9089452

(actualizat ca efect al Hotărârii Adunării Generale Extraordinare a Acționarilor din [...])”

1. **Art. 1 Denumire** se modifică după cum urmează:
* primul alineat se modifică și va avea următorul cuprins:

”(1) Denumirea Societății este TTS (Transport Trade Services) S.A. (”Societatea”).”

* al 2-lea alineat se modifică și va avea următorul cuprins:

”(2) În orice factură, ofertă, comandă și alte documente întrebuințate în comerț, emanând de la Societate se va menționa denumirea, forma juridică, sediul, codul unic de înregistrare, capitalul social, subscris și vărsat.”

* al 3-lea alineat se abrogă.
1. **Art. 2 Forma Juridică** se modifică și va avea următorul cuprins:

”Societatea este persoană juridică română având forma de societate pe acțiuni și funcționează în conformitate cu prevederile legii române.”

1. **Art. 3** se modifică și va avea următorul cuprins:

” Sediul Societății este în București, str. Vaselor nr. 27, sector 2.”

1. **Art. 4 Durata Societății** se modifică și va avea următorul cuprins:

”Societatea se înființează pe o perioadă nedeterminată, cu începere de la data înmatriculării în Registrul Comerțului.”

1. **Art. 7** se modifică și va avea următorul cuprins:

”**Art. 7 Capitalul social**

Societatea are capital social de 60.000.000 lei, integral subscris și vărsat, divizat în 60.000.000 acțiuni cu valoare nominală de 1 leu fiecare.”

1. **Art. 8** și **Art. 9** se abrogă
2. **Art. 10 Majorarea capitalului social** se modifică și va avea următorul cuprins:

” **Art. 8 Modificarea capitalului social**

(1) Societatea își poate majora capitalul social în condițiile legii și ale acestui Act Constitutiv.

(2) Capitalul social se poate majora, prin emisiunea de acțiuni noi sau prin majorarea valorii nominale a acțiunilor existente, în schimbul unor noi aporturi, în numerar sau în natură, ori în urma încorporării rezervelor, cu excepția rezervelor legale și a rezervelor constituite pe seama diferențelor favorabile din reevaluarea patrimoniului societății, sau a beneficiilor sau a primelor de emisiune, ori prin compensarea unor creanțe certe, lichide și exigibile cu acțiuni nou emise de Societate.

(3) În cazul majorării de capital prin aport, în numerar sau în natură, acționarii existenți au un drept de preferință la subscrierea acțiunilor nou emise, în condițiile legii. Acțiunile rămase nesubscrise după exercitarea dreptului de preferință, pot fi anulate sau oferite altor investitori, în conformitate cu deciziile organului statutar competent.

(4) Acțiunile emise în schimbul aporturilor în numerar vor trebui plătite integral la data subscrierii. Primele de emisiune vor fi plătite integral la data subscrierii acțiunilor.

(5) Majorarea capitalului social prin aport în natură precum și limitarea sau ridicarea dreptului de preferință se fac potrivit legislației aplicabile emitenților de instrumente financiare și operațiunilor de piață.

(6) Capitalul social poate fi redus, în condițiile legii și ale acestui Act constitutiv.”

1. **Art. 11** se abrogă
2. **Art. 12** se modifică și se restructurează în Art. 9 – Art. 12 după cum urmează:

”**Art. 9 Caracteristicile acțiunilor**

(1) Acțiunile Societății sunt nominative, ordinare, indivizibile, emise în formă dematerializată și evidențiate prin înscriere în cont.

(2) Societatea va putea emite si acțiuni preferențiale cu dividend prioritar fără drept de vot, în condițiile legii.

**Art. 10 Evidența acțiunilor**

Pe perioada în care acțiunile emise de Societate sunt admise la tranzacționare pe o piață reglementată sau pe un sistem alternativ de tranzacționare registrul acționarilor Societății și evidența acțiunilor sunt menținute de către Depozitarul Central S.A. București, sau de către altă societate de registru independent, în conformitate cu prevederile legale privind piața de capital.

**Art. 11 Transferul acțiunilor**

(1) Acțiunile Societății sunt liber transferabile.

(2) Societatea poate dobândi propriile acțiuni, în condițiile legii.

(3) Societatea nu va acorda avansuri sau împrumuturi si nici nu va constitui garanții în vederea subscrierii sau dobândirii acțiunilor Societății de către un terț. Aceste dispoziții nu se aplică operațiunilor efectuate în vederea dobândirii de acțiuni de către beneficiarii programelor de recompensare ”Stock Options Plan”.

(4) Pe perioada în care acțiunile emise de Societate sunt admise la tranzacționare pe o piață reglementată sau pe un sistem alternativ de tranzacționare, transferul acțiunilor se poate efectua prin sistemul de tranzacționare al pieței reglementate sau prin sistemul alternativ de tranzacționare, ori prin transfer direct în registrul acționarilor, în condițiile legii.

**Art. 12 Drepturile și obligațiile acționarilor**

(1) Acțiunile sunt de o valoare egală și acordă proprietarilor drepturi egale, în condițiile legii.

(2) Deținerea de acțiuni emise de Societate implică adeziunea de drept la prezentul Act Constitutiv.

(3) Acționarii Societății au următoarele drepturi, exercitabile în condițiile legii și ale acestui Act constitutiv:

i. Dreptul de a participa la beneficiile Societății

ii. Dreptul de a solicita convocarea unei adunări generale a acționarilor.

iii. Dreptul de a propune proiecte de hotărâri ale adunărilor generale ale acționarilor

iv. Dreptul de a propune introducerea de noi puncte pe ordinea de zi a unei adunări generale a acționarilor

v. Dreptul de a solicita alegerea membrilor Consiliului de administrație al Societății prin metoda votului cumulativ

vi. Dreptul de a propune candidați pentru funcția de membru al Consiliului de administrație

vii. Dreptul de a adresa întrebări Consiliului de administrație privitoare la problemele înscrise pe ordinea de zi a unei adunări generale ale acționarilor.

viii. Dreptul de a participa direct sau prin reprezentant la adunările generale ale acționarilor

ix. Dreptul de a vota prin corespondență cu privire la problemele înscrise pe ordinea de zi în adunările generale ale acționarilor

x. Oricare alt drept prevăzut de lege

(4) Fiecare acțiune ordinară emisă de Societate conferă dreptul la un vot în adunările generale ale acționarilor, în condițiile legii.

(5) Participarea acționarilor la pierderile și profitul Societății se va face proporțional cu numărul de acțiuni deținute de aceștia.

(6) Aportul acționarilor la capitalul social nu este purtător de dobânzi.

(7) Obligațiile sociale sunt garantate cu patrimoniul social, iar acționarii răspund numai până la concurența capitalului social subscris.

(8) Patrimoniul Societății nu poate fi grevat de datorii sau alte obligații personale ale acționarilor.”

1. Titlul **CAPITOLULUI V CONDUCEREA SOCIETĂȚII** se modifică după cum urmează:

” **CAPITOLUL V ADUNĂRILE GENERALE ALE ACȚIONARILOR**”

1. **Art. 13** se modifică și va avea următorul cuprins:

” **Art. 13 Felurile adunărilor generale**

Adunările generale sunt ordinare și extraordinare.”

1. **Art. 14 Atribuțiile Adunării Generale Ordinare** se modifică după cum urmează:
* lit. i) de la alineatul al-2 lea se modifică și va avea următorul cuprins:

”i) să aprobe raportul de remunerare aferent celui mai recent exercițiu financiar;”

* lit. j) de la alineatul al-2 lea se modifică și va avea următorul cuprins:

”j) să hotărască cu privire la orice alte probleme înscrise pe ordinea de zi, care nu sunt de competența adunării generale extraordinare a acționarilor.”

* al 3-lea alineat se abrogă.
1. **Art. 15 Exercitarea dreptului de vot in Adunarea Generala Ordinara** se modifică după cum urmează:
* titlul articolului se modifică după cum urmează:

”**Art. 15 Condițiile de cvorum și vot în Adunarea Generală Ordinară**”

* primul alineat se modifică și va avea următorul cuprins:

” (1) Deliberările în cadrul adunării generale ordinare sunt valabile, dacă acționarii participanți la adunare dețin cel puțin ¼ din numărul total de drepturi de vot, iar hotărârile se iau cu majoritatea voturilor exprimate.”

1. **Art. 16 Atribuțiile Adunării Generale Extraordinare** se modifică după cum urmează:
* la primul alineat:
* lit. d) și lit. l) se abrogă
* lit. f) renumerotată lit. e) se modifică și va avea următorul cuprins:

”e) reducerea capitalului social sau reîntregirea lui prin emisiune de noi acțiuni;”

* se introduce lit. f) cu următorul cuprins:

” f) dobândirea propriilor acțiuni de către Societate, în condițiile legii;”

* lit. g) se modifică și va avea următorul cuprins:

” g) fuziunea cu alte societăți, sau divizarea Societății;”

* lit. i) se modifică și va avea următorul cuprins:

” i) schimbarea obiectului de activitate;”

* lit. s) renumerotată lit. r) se modifică și va avea următorul cuprins:

” r) orice alte modificări ale prezentului Act Constitutiv, inclusiv adoptarea unui nou Act Constitutiv;”

* lit. t) renumerotată lit. s) se modifică și va avea următorul cuprins:

” s) orice alte probleme incluse pe ordinea de zi, ce necesită aprobarea adunării generale extraordinare, potrivit legii.”

* Se introduce alin (2) cu următorul cuprins:

” (2) Se deleagă către Consiliul de Administrație atribuțiile prevăzute la alineatul (1) lit. b) și lit. i), cu excepția schimbării domeniului principal de activitate și a activității principale a Societății, care rămân în competența Adunării Generale Extraordinare.”

1. **Art. 17 Exercitarea dreptului de vot in Adunarea Generala Extraordinara** se modifică și va avea următorul cuprins:

” **Art. 17 Condițiile de cvorum și vot în Adunarea Generală Extraordinară**

(1) La prima convocare a unei adunări generale extraordinare, deliberările sunt valabile dacă acționarii participanți la adunare reprezintă cel puțin 1/4 din numărul total de drepturi de vot, iar la convocările următoare ale unei astfel de adunări generale extraordinare, deliberările sunt valabile dacă acționarii participanți la adunare reprezintă cel puțin 1/5 din numărul total de drepturi de vot.

(2) Hotărârile se iau cu majoritatea voturilor deținute de acționarii participanți la adunare.

(3) Decizia de modificare a obiectului principal de activitate al Societății, de reducere sau majorare a capitalului social, sau de schimbare a formei juridice, de fuziune, divizare sau dizolvare a Societății se ia cu o majoritate de cel puțin 2/3 din drepturile de vot deținute de acționarii participanți la adunare.

(4) În alte situații expres prevăzute de legislația în vigoare, întrunirea cvorumului și adoptarea deciziilor se realizează în condițiile prevăzute de reglementările respective.”

1. **Art. 18 Convocarea adunării generale a acționarilor** se modifică după cum urmează:
* primul alineat se modifică și va avea următorul cuprins:

” (1) Adunarea generală se convoacă de către Consiliul de Administrație.”

* alineatele al 4-lea, al 8-lea, al 9-lea și al 11-lea se abrogă.
1. **Art. 19 Exercitarea dreptului de vot in adunarea generala a acționarilor** se modifică după cum urmează:
* titlul articolului se modifică după cum urmează:

”**Art. 19 Participarea la adunarea generală și exercitarea dreptului de vot**”

* alineatul al 4-lea devine alineatul (1) și se modifică având următorul cuprins:

”(1) Au dreptul de a participa și vota în adunarea generală, numai acționarii înregistrați în registrul acționarilor Societății la data de referință publicată în convocator, după ce și-au probat identitatea, în condițiile legii, ale acestui Act Constitutiv și ale Regulamentului AGA al Societății.”

* se introduc alineatele (2), (3) și (4) cu următorul cuprins:

” (2) Acționarii care participă la adunarea generală prin prezență fizică dar se prezintă la locul arătat în convocator după începerea dezbaterilor privitor la problemele înscrise pe ordinea de zi, pot asista la lucrările adunării generale fără a avea drept de vot.

(3) Participarea acționarilor la adunările generale, personal sau prin reprezentant se poate face:

i. Prin prezență fizică la locul, data și ora publicate în convocator

ii. Prin exprimarea votului prin corespondență

iii. Online, prin intermediul aplicației puse la dispoziție de către Societate,

iv. Prin orice altă metodă de transmitere electronică a votului la distanță, în baza dispozițiilor Regulamentului AGA al Societății.

(4) Pentru verificarea îndeplinirii condițiilor de cvorum și vot prevăzute pentru adunările generale ale acționarilor vor fi luate în calcul toate formele de participare prevăzute la alin (3).”

* alineatul al 8-lea devine alineatul (5) și se modifică având următorul cuprins:

”(5) Dacă la data primei convocări, cvorumul minim nu este întrunit în cel mult 30 minute de la ora indicată în convocator, adunarea se va întruni în cadrul celei de a doua convocări, la data, ora și locația și având ordinea de zi indicate în convocator.”

* alineatul al 5-lea nemodificat devine alineatul (6)
* alineatul al 6-lea nemodificat devine alineatul (7)
* primul alineat nemodificat devine alineatul (8)
* alineatul al 2-lea nemodificat devine alineatul (9)
* alineatul al 3-lea nemodificat devine alineatul (10)
* se introduc alineatele (11) și (12) cu următorul cuprins:

” (11) Exercitarea drepturilor de vot prin participarea la ședință prin prezență fizică sau online sau prin altă metodă de transmitere electronică a votului la distanță, este permisă și pentru acționarii care și-au exercitat votul prin corespondență în termenul stabilit prin convocator. În acest caz, ultimul vot exprimat în ordine cronologică este luat în calculul rezultatelor votului.

(12) Exercitarea drepturilor de vot prin participarea la ședință prin prezență fizică este permisă și pentru acționarii care și-au exercitat votul prin oricare din celelalte moduri de participare. În acest caz, votul exprimat prin completarea buletinului de vot înmânat la intrarea în sala de ședință este luat în calculul rezultatelor votului,”

* alineatul al 10-lea devine alineatul (13)
* alineatele al 7-lea și al 9-lea se abrogă.
1. Titlul **CAPITOLULUI VI ADMINISTRAREA ȘI REPREZENTAREA SOCIETĂȚII** se modifică după cum urmează:

” **CAPITOLUL VI ADMINISTRAREA SOCIETĂȚII**”

1. **Art. 20 Administrarea Societății** se modifică și va avea următorul cuprins:

” **Art. 20 Consiliul de Administrație**

(1) Societatea este administrată în sistem unitar, de către un Consiliu de Administrație format din cinci membri. Cel puțin doi membri ai Consiliului de Administrație sunt independenți, potrivit dispozițiilor legale aplicabile.

(2) Durata mandatului administratorilor este de 4 ani. Administratorii trebuie să accepte mandatul în mod expres.

(3) În caz de vacanță a unuia sau a mai multor posturi de administrator, Consiliul de Administrație va numi administratori provizorii, până la întrunirea adunării generale ordinare a acționarilor. Consiliul de Administrație convoacă de îndată adunarea generală ordinară a acționarilor pentru a completa numărul de membri ai Consiliului de Administrație în cazul în care numărul membrilor existenți scade în orice moment sub 3. În toate situațiile, prin excepție de la prevederile alin. (2), durata mandatului unui administrator numit pentru acoperirea unei situații de vacanță este egală cu durata rămasă neexecutată din mandatul administratorului pe care îl înlocuiește.

(4) Consiliul de Administrație alege dintre membrii săi un Președinte al Consiliului.

(5) Activitatea Consiliului se desfășoară conform Regulamentului Consiliului de Administrație.

(6) Consiliul de Administrație va constitui cel puțin două comitete consultative, respectiv Comitetul de audit și Comitetul de remunerare și nominalizare.

(7) Majoritatea membrilor numiți într-un comitet consultativ sunt membri independenți.

(8) Comitetul de remunerare și nominalizare și Comitetul de audit, sunt formate în mod exclusiv din administratori neexecutivi.

(9) Comitetul de audit este format din cel puțin 3 membri. Președintele Comitetului de audit este membru independent al Consiliului de Administrație. Majoritatea membrilor Comitetului de audit, incluzând președintele Comitetului de audit, trebuie să aibă calificare adecvată relevantă pentru funcțiile și responsabilitățile Comitetului de audit, iar cel puțin un membru al Comitetului de audit trebuie să dețină experiență în aplicarea principiilor contabile sau în audit financiar.

(10) Modul de funcționare și atribuțiile Comitetului de audit și ale Comitetului de remunerare și nominalizare, sunt prevăzute în Regulamentul Consiliului de Administrație.”

1. **Art. 21 Competente** se modifică după cum urmează:
* titlul articolului se modifică după cum urmează:

”**Art. 21 Atribuțiile Consiliului de Administrație**”

* primul alineat se modifică și va avea următorul cuprins:

”(1) Consiliul de Administrație este însărcinat cu îndeplinirea tuturor actelor necesare și utile pentru realizarea obiectului de activitate al Societății, cu excepția celor rezervate de lege sau de acest Act Constitutiv pentru adunarea generală a acționarilor. Consiliul de Administrație reprezintă Societatea în raporturile cu directorii.”

* la al 2-lea alineat:
* lit. m), lit. t) lit. y) și lit. ff) se abrogă
* lit. j) se modifică și va avea următorul cuprins:

” j) aprobă Politica de dividend a Societății;”

* lit. l) se modifică și va avea următorul cuprins:

” l) numește și revocă directorii și stabilește remunerația lor în limitele generale stabilite de adunarea generală a acționarilor;”

* se introduc lit. o), p) și q) cu următorul cuprins:

”o) aprobă organigrama Societății;

p) aprobă mutarea sediului social (atribuție delegată);

q) aprobă schimbarea obiectului de activitate, cu excepția domeniului principal de activitate și a activității principale a Societății (atribuție delegată);”

* lit. p) se modifică și va avea următorul cuprins:

” r) aprobă modificarea Actului Constitutiv al Societății, în exercitarea atribuțiilor delegate de adunarea generală a acționarilor, în condițiile legii;”

* lit. q) se modifică și va avea următorul cuprins:

” s) hotărăște înființarea sau desființarea unor sedii secundare, sucursale sau puncte de lucru, în țară și în străinătate;”

* lit. r) nemodificată devine lit. aa)
* se introduce lit. t) cu următorul cuprins:

” t) aprobă participarea Societății la capitalul social al altor societăți și înființarea de societăți cu participarea Societății;”

* lit. s) se modifică și va avea următorul cuprins:

” u) aprobă Regulamentul Consiliului de Administrație și Regulamentul AGA;”

* se introduce lit. v) cu următorul cuprins:

” v) aprobă, sau avizează după caz, politicile aplicabile la nivelul Societății;”

* lit. cc) se modifică și va avea următorul cuprins:

” ee) cu respectarea competențelor rezervate prin lege adunării generale a acționarilor, aprobă orice act juridic cu valoare mai mare de 15.000.000 Euro;”

* lit. ee) renumerotată lit. gg) se modifică și va avea următorul cuprins:

” gg) aprobă numirea persoanelor care vor îndeplini funcții precum administratori sau reprezentanți permanenți în societăți în care Societatea are calitatea de acționar sau asociat;”

* alineatul al 3-lea se modifică și va avea următorul cuprins:

”(3) Atribuțiile prevăzute la literele k), s), w) și y) de la alin (2) pot fi delegate către directorii Societății. Atribuțiile Consiliului de Administrație primite prin delegare din partea adunării generale a acționarilor, în condițiile legii, nu pot fi delegate directorilor.”

* alineatele al 4-lea, al 5-lea și al 6-lea se abrogă.
1. **Art. 22 Obligatii si raspunderi** se modifică după cum urmează:
* titlul articolului se modifică după cum urmează:

”**Art. 22 Obligațiile Administratorilor**”

* alineatele începând cu al 2-lea și terminând cu al 8-lea se preiau, cu modificări, la **Art. 24 Funcționarea Consiliului de Administrație**, articol nou introdus
* alineatul al 13-lea se preia la **Art. 23 Răspunderile Administratorilor**
1. **Art. 23** se modifică după cum urmează:
* titlul articolului se modifică după cum urmează:

”**Art. 23 Răspunderile Administratorilor**”

* se introduce alin. (2) prin preluarea nemodificată a alineatului al 13-lea de la Art. 22
1. Se introduce **Art. 24 Funcționarea Consiliului de Administrație** cu următorul cuprins:
* alin (2) – (5) de la Art. 22 se preiau și se modifică având următorul cuprins:

” (1) Consiliul de Administrație se întrunește cel puțin trimestrial.

(2) Convocarea Consiliului de Administrație se face de către Președinte din inițiativă proprie, sau la cererea motivată a cel puțin 2 dintre membrii săi sau a Directorului General. În acest caz, ordinea de zi este stabilită de către autorii cererii.

(3) Convocarea fiecărei ședințe a Consiliului de Administrație se face printr-un convocator transmis tuturor administratorilor cu cel puțin 7 zile calendaristice înainte de data ședinței, la adresa de domiciliu sau la adresa de poștă electronică, notificate de către administratori. Convocatorul va cuprinde data, ora, locul și ordinea de zi a ședinței cuprinzând în detaliu elementele care se vor discuta, și va fi însoțit de toate informațiile și documentele necesare luării unei decizii.

(4) În mod excepțional, se poate renunța la termenul de 7 zile calendaristice pentru convocare cu acordul unanim al tuturor administratorilor.

(5) Participarea la ședințele Consiliului de Administrație se poate face, direct sau prin mandatar, prin prezență fizică la locul, data și ora stabilite prin convocator sau prin intermediul mijloacelor de comunicare la distanță sau prin transmiterea votului prin poștă electronică.”

* alin (6), (8) și (9) de la Art. 22 se preiau fără modificări
* alin (7) de la Art. 22 se preia și se modifică având următorul cuprins:

” (7) Pentru întrunirea cvorumului unei ședințe a Consiliului de Administrație este necesară participarea majorității administratorilor în funcție la data ședinței. În absența cvorumului necesar, ședința se convoacă din nou în aceleași condiții la o dată stabilită de Președinte. Cerințele de cvorum se aplică și pentru ședința amânată.”

* se introduc alineatele (10) și (11) cu următorul cuprins:

”(10) În cazul ședințelor care se desfășoară exclusiv prin transmiterea votului prin poștă electronică, procesul verbal va consta din mesajele prin care membrii Consiliului de Administrație și-au exprimat votul, împreună cu toate mesajele transmise între membri Consiliului de Administrație privitoare la problemele înscrise pe ordinea de zi, care au condus la luarea unei decizii.

(11) Societatea va acoperi în limite rezonabile cheltuielile suportate de membrii Consiliului de Administrație în exercitarea mandatului lor, precum și costurile asigurării de răspundere civilă profesională încheiată în limitele aprobate de adunarea generală a acționarilor.”

1. Alin (2) de la **Art. 24 Președintele Consiliului de Administrație** renumerotat Art. 25 se modifică și va avea următorul cuprins:

” (2) Președintele veghează la buna funcționare a organelor Societății, convoacă Consiliul de Administrație, veghează asupra informării adecvate a membrilor Consiliului de Administrație cu privire la punctele aflate pe ordinea de zi și prezidează ședințele Consiliului de Administrație și ale adunărilor generale ale acționarilor. Președintele poate delega către Secretarul Consiliului de Administrație atribuțiile de convocare a Consiliului de Administrație și de prezidare a adunărilor generale ale acționarilor.”

1. Titlul **CAPITOLULUI VII CONDUCEREA EXECUTIVA, DIRECTORII SOCIETATII** se modifică după cum urmează:

” **CAPITOLUL VII CONDUCEREA SOCIETĂȚII**”

1. **Art. 25** se modifică după cum urmează:
* titlul articolului se modifică după cum urmează:

”**Art. 26 Delegarea conducerii**”

* primul alineat se modifică și va avea următorul cuprins:

”(1) Consiliul de Administrație deleagă conducerea Societății prin mandat unui Director General, unui Director General Adjunct, unui Director Financiar și unui Director Operațional, numiți de către Consiliul de Administrație dintre administratori sau din afara Consiliului de Administrație. Directorul General Adjunct poate exercita și mandatul de Director Operațional.”

* al 2-lea alineat se modifică și va avea următorul cuprins:

”(2) Directorii pot fi revocați oricând de către Consiliul de Administrație.”

* al 5-lea alineat se modifică și va avea următorul cuprins:

”(5) Directorii sunt obligați să pună la dispoziția oricărui membru al Consiliului de Administrație informații cu privire la conducerea operativă a Societății.”

1. **Art. 26 Atribuții de reprezentare** se modifică și va avea următorul cuprins:

” **Art. 27 Atribuții de reprezentare**

(1) Societatea este reprezentată în raport cu terții și în justiție de către Directorul General și de către Directorul General Adjunct, acționând separat sau împreună.

(2) Oricare doi directori, acționând împreună, au competența de a încheia, în numele și pe seama Societății, orice act juridic necesar desfășurării activității Societății, cu o valoare care nu depășește 15.000.000 Euro.

(3) Oricare dintre directori, acționând separat, are competența de a încheia, în numele și pe seama Societății, orice act juridic necesar desfășurării activității Societății, cu o valoare care nu depășește 5.000.000 Euro.

(4) În cazurile în care în conformitate cu prevederile imperative ale legii sau ale acestui Act Constitutiv este necesară aprobarea adunării generale a acționarilor, încheierea actelor prevăzute la alin (2) și (3) se va face numai după aprobarea lor de către adunarea generală a acționarilor.

(5) Încheierea unor acte juridice cu valoare mai mare de 15.000.000 Euro se va face numai cu aprobarea Consiliului de Administrație, sau a adunării generale a acționarilor, în conformitate cu prevederile imperative ale legii sau ale prezentului Act Constitutiv.

(6) Oricare dintre directori acționând separat are competența de a reprezenta Societatea în raport cu instituțiile de credit (i.e. bănci, instituții financiare non-bancare etc.) cu scopul de a realiza, în numele și pe seama Societății, orice formalitate necesară realizării oricăror operațiuni de plată prin orice mijloace bancare de plată, indiferent de sumă, în acest sens fiind îndreptățit să depună specimen de semnătură.

(7) Societatea înregistrează la Registrul Comerțului numele persoanelor împuternicite să reprezinte Societatea. Acestea depun la Registrul Comerțului specimene de semnătură.

(8) Oricare dintre puterile date directorilor Societății, colectiv sau individual, pot fi realizate direct sau prin persoane împuternicite, inclusiv prin salariați ai Societății.”

1. **Art. 27** se preia cu modificări la Art. 28 Personalul Societății
2. La **Art. 28 Personalul Societății** se introduce alin (2) cu următorul conținut (preluat cu modificări de la Art. 27):

”(2) Persoanele ce urmează a ocupa funcția de Director de departament sunt angajate de Directorul General al Societății, după consultarea Consiliului de Administrație.”

1. Titlul **CAPITOLULUI VIII ACTIVITATEA SOCIETATII, SITUATIILE FINANCIARE ANUALE** se modifică după cum urmează:

” **CAPITOLUL VIII ACTIVITATEA SOCIETĂȚII**”

1. **Art. 29** se modifică după cum urmează:
* titlul articolului se modifică după cum urmează:

”**Art. 29 Exercițiul financiar și evidența contabilă**”

* primul alineat se modifică și va avea următorul cuprins:

”(1) Exercițiul financiar începe la 1 ianuarie și se termină la 31 decembrie al fiecărui an.”

1. **Art. 30** se abrogă.
2. **Art. 33 Calculul și repartizarea profitului** se modifică și va avea următorul cuprins:

” **Art. 32 Calculul și repartizarea profitului**

(1) Profitul Societății se stabilește pe baza situațiilor financiare aprobate de adunarea generală.

(2) Profitul rămas după plata impozitului pe profit se va repartiza conform hotărârii adunării generale, în conformitate cu dispozițiile legale și cu prevederile acestui Act Constitutiv.

(3) Cota - parte din profit ce se plătește fiecărui acționar constituie dividend.

(4) Adunarea generală a acționarilor poate hotărî plata de dividende la propunerea Consiliului de Administrație și în acord cu Politica de dividend a Societății, odată cu aprobarea situațiilor financiare anuale, sau trimestrial pe baza situațiilor financiare interimare, urmând ca regularizarea diferențelor rezultate din distribuirea dividendelor în timpul anului să se facă prin situațiile financiare anuale în conformitate cu prevederile legale.

(5) Consiliul de Administrație poate propune iar adunarea generală a acționarilor poate aproba distribuirea de dividende extraordinare prin distribuirea rezervelor constituite pe seama profiturilor rămase nedistribuite în exercițiile financiare încheiate sau a altor rezerve distribuibile.

(6) Plata dividendelor se face în numerar sau în acțiuni nou emise de către Societate distribuite în contul dividendelor către acționarii îndreptățiți, după cum hotărăște adunarea generală a acționarilor, la propunerea Consiliului de Administrație.”

1. **Art. 34 Fondul de rezervă** se modifică și va avea următorul cuprins:

” **Art. 33 Fondul de rezervă**

(1) Societatea constituie fondul de rezervă prin prelevarea anual a cel puțin 5% din profitul Societății, până ce fondul de rezervă atinge minimum a cincea parte din capitalul social.

(2) Fondul de rezervă se completează până la nivelul prevăzut la alin (1) în orice situație în care valoarea lui scade sub acest nivel.”

1. Titlul **CAPITOLULUI IX MODIFICAREA FORMEI JURIDICE, DIZOLVAREA, LICHIDAREA** se modifică după cum urmează:

” **CAPITOLUL IX MODIFICAREA ACTULUI CONSTITUTIV, DIZOLVAREA ȘI LICHIDAREA SOCIETĂȚII**”

1. **Art. 38**, **Art. 39** și **Art. 40** se abrogă
2. Articolele și alineatele nemodificate se numerotează în mod corespunzător

”PENTRU” 🞏 ”ÎMPOTRIVĂ” 🞏 ”ABȚINERE” 🞏

1. **Aprobarea datei de 15 aprilie 2022 ca dată de înregistrare pentru identificarea acționarilor asupra cărora se răsfrâng efectele hotărârii AGEA privitoare la modificarea actului constitutiv**,

”PENTRU” 🞏 ”ÎMPOTRIVĂ” 🞏 ”ABȚINERE” 🞏

1. **Împuternicirea președintelui AGA, domnul/doamna [●], având CNP [●], identificat (-ă) cu [●], eliberată de [●], la data de [●], valabilă până la data de [●], pentru semnarea în numele acționarilor a tuturor Hotărârilor adoptate de AGA și pentru îndeplinirea tuturor formalităților legale în fața Autorității de Supraveghere Financiară, a Depozitarului Central, a Bursei de Valori București, inclusiv pentru îndeplinirea tuturor formalităților de înscriere la Oficiul Registrului Comerțului a mențiunilor corespunzătoare hotărârilor adoptate de AGA, în vederea executării și înregistrării hotărârilor și deciziilor adoptate, cu posibilitatea sub-mandatării către terțe persoane**,

”PENTRU” 🞏 ”ÎMPOTRIVĂ” 🞏 ”ABȚINERE” 🞏

Prezentul mandat este netransmisibil unei terțe persoane și este valabil până la revocarea sa expresă.

Prezenta împuternicire se întocmește în 3 (trei) exemplare originale, având aceeași forță juridică, unul pentru Mandant, unul pentru Mandatar, și cel de-al treilea pentru a fi depus la TTS (TRANSPORT TRADE SERVICES) S.A. în termenul stabilit prin convocator.

|  |  |
| --- | --- |
| MANDANT (**acționar** **persoană fizică**)  (Numele și prenumele acționarului, în clar, conform actului de identitate) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Semnătură Acționar\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data: \_\_\_\_\_\_\_\_\_\_\_  | MANDANT (**acționar** **persoană juridică**)  (Denumirea persoanei juridice deținătoare de acțiuni în clar): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Prin reprezentant legal (Numele si prenumele în clar al reprezentantului legal al acționarului persoană juridică, conform actului de identitate) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Semnătură Reprezentant legal\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data: \_\_\_\_\_\_\_\_\_\_\_ |

**IMPORTANT:** Pentru a fi validat, prezentul formular trebuie să fie însoțit de următoarele documente:

 **(acționari persoane fizice)**

1. actul de identitate al acționarlui (buletin de identitate sau carte de identitate pentru cetățenii români sau, după caz, pașaport pentru cetățenii străini) – copie;
2. actul de identitate al Mandatarului (buletin de identitate sau carte de identitate pentru cetățenii români sau, după caz, pașaport pentru cetățenii străini) – copie;

**(acționari persoane juridice)**

1. certificatul constatator eliberat de Registrul Comerțului sau orice alt document, emis de către o autoritate competentă din statul în care acționarul este înmatriculat legal, care să ateste existența persoanei juridice și identitatea reprezentantului legal, emis nu mai devreme de 1 ianuarie 2022 - original sau copie conformă cu originalul;
2. actul de identitate al reprezentantului legal al persoanei (buletin de identitate sau carte de identitate pentru cetățenii români sau, după caz, pașaport pentru cetățenii străini) – copie;
3. actul de identitate al Mandatarului (buletin de identitate sau carte de identitate pentru cetățenii români sau, după caz, pașaport pentru cetățenii străini) – copie;

Formularul de vot se transmite către Societate după cum urmează:

(i) la sediul Societății din București, str. Vaselor, nr. 27, sector 2, în plic închis. Documentele pot fi depuse la Registratura Societății în zilele lucrătoare între 09:00 – 16:00, sau pot fi transmise folosind serviciile poștale sau de curierat. Mențiunea scrisă clar și cu majuscule, ” PROCURĂ PENTRU REPREZENTAREA ÎN ADUNAREA GENERALĂ A ACȚIONARILOR DIN DATA DE 1/4 APRILIE 2022” , va fi înscrisă pe plic.

(ii) prin e-mail, cu semnătură electronică extinsă/calificată, în conformitate cu dispozițiile Legii nr. 455/2001 privind semnătura electronică, la adresa de e-mail: aga.01042022@tts-group.ro. Mențiunea scrisă clar și cu majuscule, ” PROCURĂ PENTRU REPREZENTAREA ÎN ADUNAREA GENERALĂ A ACȚIONARILOR DIN DATA DE 1/4 APRILIE 2022” , va fi înscrisă în subiectul mesajului de e-mail.

Documentele care atestă existența societății și identitatea reprezentantului legal,precum și procurile întocmite intr-o limbă straină, alta decât limba engleză, vor fi însoțite de o traducere realizată de un traducător autorizat în limba română sau în limba engleză.

PRELUCRAREA DATELOR CU CARACTER PERSONAL

Datele dumneavoastră cu caracter personal pe care le prelucrăm sunt: datele de identificare - nume și prenume, număr și serie pașaport / carte de identitate, cod numeric personal, adresa de domiciliu. Furnizarea acestor date reprezintă o obligație legală necesară pentru participarea la vot în cadrul Adunărilor Generale ale Acționarilor TTS (TRANSPORT TRADE SERVICES) S.A. (în conformitate cu dispozițiile legale ale Legii nr. 31/1990 privind societățile și Legii nr. 24/2017 privind emitenții de instrumente financiare și operațiuni de piață).

Datele dumneavoastră cu caracter personal vor fi colectate și prelucrate numai cu scopul precizat mai sus, într-un mod care asigură securitatea acestora, inclusiv protecția împotriva prelucrării neautorizate sau ilegale și împotriva pierderii, a distrugerii sau a deteriorarii accidentale, prin luarea de măsuri tehnice sau organizatorice corespunzătoare. Datele dumneavoastra cu caracter personal vor fi păstrate în evidențele Societății pe întreaga perioada pentru care dețineți calitatea de acționar al Societății, precum și pe perioada termenului legal de păstrare a evidențelor ulterior incetării acestei calități. Datele personale vor fi procesate în conformitate cu legislația aplicabilă în vigoare, inclusiv cu Regulamentul UE nr. 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (“RGPD”), orice norme, regulamente, ordine și standarde, astfel cum acestea pot fi modificate periodic.

**Datele dumneavoastră cu caracter personal nu vor putea fi folosite în alte scopuri decât cele anterior menționate.**

Drepturile suplimentare ale persoanelor cărora li se prelucrează date cu caracter personal, potrivit dispozițiilor RGDP sunt:

* dreptul de acces – vi se permite obținerea de detalii relevante prelucrării datelor personale;
* dreptul la rectificare – vi se permite rectificarea datelor personale, dacă acestea au fost incorect prelucrate;
* dreptul de a fi uitat – vi se permite ștergerea datelor personale in anumite cazuri (de exemplu, dacă datele nu mai sunt necesare in legatură cu scopurile pentru care au fost colectate);
* dreptul la restricționarea datelor prelucrate – vi se permite obținerea restricționării procesării datelor personale în anumite cazuri (de exemplu, atunci când se contestă exactitatea datelor personale);
* dreptul de a obiecta – vi se permite sa va opuneți prelucrării datelor personale în condițiile și limitele stabilite de lege;
* dreptul la portabilitatea datelor – vi se permite sa primiți datele personale pe care le-ați furnizat, într-un format structurat, utilizat in format electronic sau să transmită aceste date altui operator de date.

Aceste drepturi pot fi exercitate printr-o cerere scrisă adresată Societății, în calitate de operator date cu caracter personal, la sediul social sau pe adresa de e-mail investor.relations@tts-group.ro